Hvor mange i disse dage hopper i lette de gevandter, trækker Sanne Mette fra Frederikshavn i julekostumet. Eller Holly "Sukkerstang" Claus - Julekonen fra Nordpolen, som hun kalder sig. - Jeg har lidt ferie nu, og hvis jeg kan bidrage til, at folk får et smil på læben, så er det jo dejligt, fortæller Sanne Mette. I de varme temperaturer går hun rundt på Palmestranden i Frederikshavn og vækker opsigt - til stor glæde for flere badegæster. - Mine forældre og lillebror synes, det er for meget, siger hun med et grin. Det er et år siden, Sanne Mette besluttede sig for at kalde sig selv julekonen fra Nordpolen. Også hjemme i privaten er der pyntet op til den store guldmedalje. - Jul er det fedeste. Der er 365 dage om året, og 364 burde være jul. Den sidste er min fødselsdag, siger Sanne Mette med et glimt i øjet. Drømmen er at få lavet hele boligen om til "ren jul", så børn og andre juleglade kan komme forbi og hygge. - Det er ikke kun én dag om året. Men hver dag vi skal være gode ved hinanden. Se indslaget her:

Opsummering:
Sanne Mette er - mildt sagt - juleglad.